|  |  |
| --- | --- |
| http://www.kallithea.gr/files/1/deltia_typou/LogoKal.jpg**ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΚΑΛΛΙΘΕΑΣ** | **Καλλιθέα 1/8/2023****Αρ. Πρωτ.: 36475/3-8-2023** |
| Διεύθυνση:Τμήμα:Ταχ. Δ/νση.:Αρμόδιος:Τηλέφωνο: | Πολιτισμού, Παιδείας και Νέας ΓενιάςΠαιδείας και Διά Βίου ΜάθησηςΦιλαρέτου 108, 176-76 ΚαλλιθέαΕ. Σερπετζόγλου210-9589635 |
| E-mail: paideia@kallithea.gr | **Προς**τον κ. Πρόεδροτου Δημοτικού Συμβουλίου  |

**ΘΕΜΑ: «**Αντικατάσταση μελών των Σχολικών Επιτροπών Πρωτοβάθμιας και Δευτεροβάθμιας Εκπαίδευσης.»

Κύριε Πρόεδρε,

Παρακαλούμε όπως μεταξύ των θεμάτων της ημερήσιας διάταξης κατά την προσεχή συνεδρίαση του Δημοτικού Συμβουλίου εισάγετε προς συζήτηση και έγκριση και το στην περίληψη αναφερόμενο θέμα, για το οποίο σας γνωρίζουμε τα ακόλουθα:

Σύμφωνα με:

α) Τις με αριθμό **159/2021 και 160/2021** αποφάσεις του, το Δημοτικό Συμβούλιο όρισε τα μέλη της Σχολικής Επιτροπής της Πρωτοβάθμιας και Δευτεροβάθμιας Εκπαίδευσης αντίστοιχα,

β)τη συστατική πράξη της Δευτεροβάθμιας Σχολικής Επιτροπής όπως δημοσιεύθηκε στο **ΦΕΚ 967/Β/25.5.2011** και τροποποιήθηκε με το **ΦΕΚ** **4464/Β/29-9-2021,**

γ) τη συστατική πράξη της Πρωτοβάθμιας Σχολικής Επιτροπής όπως δημοσιεύθηκε στο **ΦΕΚ 967/Β/25-5-2011** και τροποποιήθηκε με το **ΦΕΚ 4197/Β/10-9-2021,**

δ) τις διατάξεις των άρθρων **240 και 243 του Ν. 3463/2006**, που ορίζουν τη διοίκηση των Νομικών Προσώπων και των Σχολικών Επιτροπών,

ε) τις διατάξεις του άρθρου **1** της με αριθμό **8440/24-2-11(ΦΕΚ318/Β/25-2-2011)** απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης, το Διοικητικό Συμβούλιο της Σχολικής Επιτροπής που προκύπτει από την συγχώνευση αποτελείται από 15 μέλη, το οποίο ορίζεται μαζί με τους αναπληρωτές του από το Δημοτικό Συμβούλιο .

στ)Τις διατάξεις του άρθρου **1** της με αριθμό **63967/2019 (ΦΕΚ 3537/Β/20-9-2019)** απόφασή του Υφυπ. Εσωτερικών, η οποία τροποποίησε τη με αριθμό **8440/24-2-11** προηγούμενη απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης ,

ζ) τις διατάξεις της παρ.1 του άρθρου 6 του Ν.4623/2019.

η)το έγγραφο με αριθμό πρωτ. 11324/31-7-2023 η Διεύθυνση Δευτεροβάθμιας Εκπαίδευσης Δ΄ Αθήνας μας γνώρισε τους 5 (πέντε) κατά σειρά αρχαιότερους Διευθυντές των Σχολικών μονάδων του Δήμου Καλλιθέας, που προέκυψαν μετά την ολοκλήρωση της διαδικασίας τοποθετήσεως τους στις σχολικές μονάδες σύμφωνα προς την οποία προέκυψαν αλλαγές από το προγενέστερο.

θ) το έγγραφο με αριθμό πρωτ. 9317/18-7-2023 η Διεύθυνση Πρωτοβάθμιας Εκπαίδευσης Δ΄ Αθήνας μας γνώρισε τους κατά σειρά αρχαιότερους Διευθυντές των Σχολικών μονάδων του Δήμου Καλλιθέας που προέκυψαν μετά την ολοκλήρωση της διαδικασίας, τοποθετήσεως τους στις σχολικές μονάδες σύμφωνα προς την οποία προέκυψαν αλλαγές από το προγενέστερο.

Κατόπιν των ανωτέρω, παρακαλείται το Δημοτικό Συμβούλιο όπως εγκρίνει την αντικατάσταση των Τακτικών μελών των Δ/ντών και των αναπληρωτών τους στη Σχολική Επιτροπή Δευτεροβάθμιας Εκπαίδευσης, λαμβάνοντας υπόψη του το με αριθμό πρωτ. 11324/31-7-2023 επικαιροποιημένο έγγραφο του Προϊσταμένου της Διεύθυνσης Δευτεροβάθμιας Εκπαίδευσης Δ΄ Αθήνας που αφορά τους 5 (πέντε ) κατά σειρά αρχαιότερους Διευθυντές των Σχολικών μονάδων του Δήμου Καλλιθέας , καθώς επίσης και την αντικατάσταση του ενός εκ των δύο Τακτικών μελών των Δ/ντών και των αναπληρωτών τους στη Σχολική Επιτροπή Πρωτοβάθμιας Εκπαίδευσης, λαμβάνοντας υπόψη του το με αριθμό πρωτ. 9117/18-7-2023 επικαιροποιημένο έγγραφο του Προϊσταμένου της Διεύθυνσης Πρωτοβάθμιας Εκπαίδευσης Δ΄Αθήνας που αφορά τους κατά σειρά αρχαιότερους Διευθυντές των Σχολικών μονάδων του Δήμου Καλλιθέας.

|  |  |  |
| --- | --- | --- |
|  |  |  **Ο ΑΝΤΙΔΗΜΑΡΧΟΣ ΠΟΛΙΤΙΣΜΟΥ ΠΑΙΔΕΙΑΣ** **ΚΑΙ ΝΕΑΣ ΓΕΝΙΑΣ** **ΚΥΡΙΑΚΟΠΟΥΛΟΣ ΓΕΩΡΓΙΟΣ** |

**Συνημμένα:**

α) Έγγραφο με αρ. πρωτ. 11324/31-7-2023 της Διεύθυνσης Δευτεροβάθμιας Εκπαίδευσης Δ΄ Αθήνας.

β) Έγγραφο με αρ. πρωτ. 9317/18-7-2023 της Διεύθυνσης Πρωτοβάθμιας Εκπαίδευσης Δ΄ Αθήνας.

**Κοινοποίηση**

* Γραφείο Δημάρχου
* Γεν. Γραμματέα
* Αντιδήμαρχο κ .Κυριακόπουλο
* Πρόεδρο Σχ. Επιτροπής Δευτεροβάθμιας Εκπαίδευσης
* Πρόεδρο Σχ. Επιτροπής Πρωτοβάθμιας Εκπαίδευσης
* Διεύθυνση Πολιτισμού, Παιδείας και Νέας Γενιάς
* Τμήμα Παιδείας και Δια Βίου Μάθησης